พอดีมีเพศสัมพันธ์กับแฟนแล้วเกิดถุงยางแตกในการหลั่งครั้งที่3 ซึ่งไม่ได้เอาออกมาหลั่งนอก แล้วอีกประมาณ 15 นาทีต่อมาได้กินยาคุมฉุกเฉินไปจะมีโอกาศท้องไหม แฟนเป็นคนรอบเดือนมาไม่ตรงทุกเดือนนะครับ (ในการหลั่งครั้งที่ 3 จะมีอสุจิออกมาน้อยลง จะลดโอกาสท้องได้ไหมครับ)
สวัสดีค่ะ การมีเพศสัมพันธ์โดยการใช้ถุงยางอนามัยนั้น จะมีโอกาสตั้งครรภ์ได้ตั้งแต่ 2%-18% แต่หากได้ทานยาคุมฉุกเฉินไปที่ 15 นาทีหลังจากมีเพศสัมพันธ์ดังกล่าว ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ทั้งนี้ หากเป็นชนิดที่มี 2 เม็ดใน 1 แผง ต้องอย่าลืมทานเม็ดที่ 2 ด้วยส่วนการหลั่งน้ำอสุจิในครั้งที่ 3 ปริมาณตัวอสุจิอาจน้อยลงไปบ้าง แต่ก็สามารถทำให้เกิดการตั้งครรภ์ได้อยู่ ทั้งนี้ขึ้นอยู่กับปัจจัยอื่นๆ ด้วย เช่น ความแข็งแรงของอสุจิ ช่วงวันไข่ตก ความแข็งแรงและสมบูรณ์ของมดลูก โรคประจำตัวและอายุของฝ่ายหญิง เป็นต้น